
PRIMĂRIA TIMIŞOARA



          Dr. ing. Gheorghe Ciuhandu

PRIMAR

BIROUL TRANSPORT ŞI SIGURANŢA CIRCULAŢIEI

NR. SC2006-23367/20.11.2006
REFERAT
privind concesionarea către SC ADP SA a unor locaţii în vederea realizării de parcaje supraterane pe raza municipiului Timisoara

Având in vedere valoarea foarte ridicată a gradului de motorizare din municipiul Timişoara ceea ce duce la necesitatea înfiinţării a cât mai multor locuri de parcare in vederea fluidizării circulaţiei rutiere;

Ţinând cont că S.C. Administrarea Domeniului Public S.A. a fost infiinţată in baza HCL Timisoara nr. 200/18.11.1997 privind reorganizarea Regiei Autonome “URBIS”, având ca acţionar unic pe Consiliul Local al Municipiului Timisoara şi are în prezent doua secţii:

·  Secţia de Construcţii care are in derulare contracte de execuţie  de lucrări la obiective publice cum ar fi: scoli, grădiniţe, edilitare;
·  Secţia Telpark are in concesiune parcările si strazile pe care se aplica sistemul de parcare Telpark, prin contractul de concesiune nr. 94/18.01.2005, incheiat in baza HCL Timisoara nr. 156/21.12.2004, respectiv prin contractul de concesiune nr. 136/12.07.2005, incheiat in baza HCL Timisoara nr. 80/26.10.2004.

De asemenea, S.C. A.D.P. S.A. este singura societate abilitata sa aplice prevederile Regulamentului Telpark in Municipiul Timisoara, aprobat prin HCL Timisoara nr. 241/11.11.2003, avand calitatea de operator.

Inca de la infiintarea acestui sistem de parcare S.C. Administrarea Domeniului Public S.A. Timisoara, a avut ca principal scop construirea si amenajarea a cat mai multe parcari, respectiv locuri de parcare.
In acest scop, s-au facut demersuri in vederea gasirii unor investitori capabili sa construiasca noi parcari, in asociere cu societatea noastra.

De-a lungul timpului s-au purtat negocieri cu mai multi investitori care initial au parut foarte interesati, insa acestea nu s-au concretizat, deoarece solutiile propuse de acestia nu au fost in interesul cetatenilor Municipiului Timisoara.

De menţionat faptul că, în cursul acestui an s-au purtat discutii cu PROINTEC Spania si Clubul Politehnica Timisoara privind realizarea in asociere a unei parcari supraterane in zona stadionului “Dan Paltinisanu”, pentru care nu am primit pana in momentul de fata propuneri concrete privind finanţarea proiectului si a structurii asocierii.

Mai mult în cursul lunii octombrie 2006, s-a primit o propunere concreta din partea S.C. SAP SECURE AUTOMATIC  PARKING S.R.L. Timisoara, care doreşte sa încheie cu S.C. ADP.S.A. un contract de asociere in participaţiune, in vederea realizării unei investiţii constând in construirea unui număr de 8 parcări din care 7 supraterane si una subterana totalizând un număr de 3500 – 4180 locuri de parcare pe un număr de opt locaţii, investiţie in valoare de 53.000.000,00 Euro.
Având în vedere prevederile Art. 59 din OUG nr. 54/2006 privind regimul contractelor de concesiune de bunuri proprietate publică.
Prin HCL nr. 80/2004 s-a atribuit direct, prin concesiune, către SC A.D.P. SA terenul situat în zona Stadion „Dan Păltinişanu”, str. Arieş pentru realizarea unei parcări. Contractul s-a făcut pe o perioadă de 25 ani.

Prin prezentul referat propunem completarea acestei Hotărâri de Consiliu cu încă o locaţie şi anume zona P-ţa 700 (nr. CF 121465 nr. top. 1070/2/2/1/1/1/1/1/1/1/1 şi 1070/1/2/1-1070/2/2/2/1/2) care a fost concesionat tot către SC A.D.P. SA prin HCL nr. 156/2004.


Astfel, din contractul de concesiune nr. 94/2004 aprobat prin HCL nr. 156/2004 se retrage zona P-ţa 700 şi se va include în contractul de concesiune nr. 136/2005 aprobat prin HCL nr. 80/2004.


Totodată, propunem prelungirea duratei contractului ce concesiune nr. 136/2005 aprobat prin HCL nr. 80/2004 de la 25 la 37 de ani.
Toate aceste propuneri de modificări şi completări au ca obiect construirea de parcări supraetajate pe cale două locaţii.

Anexam in xerocopie propunerea S.C. A.D.P. SA, înregistrată la Primăria Municipiului Timişoara sub nr. RE92006-000234/17.11.2006, extras din Procesul verbal al Consiliului de Administraţie al SC ADP SA, HCL nr. 156/2004 prin care s-a aprobat contractul de concesiune nr. 94/21.12.2004, HCL nr. 80/2004 prin care s-a aprobat contractul de concesiune nr. 136/12.07.2005. 

